2008D0751 — SL — 01.01.2012 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 18. septembra 2008 o začasnem odstopanju od pravil o poreklu iz Priloge II k Uredbi Sveta (ES) št. 1528/2007 zaradi upoštevanja posebnih razmer na Madagaskarju v zvezi s konzerviranim tunom in fileti tuna (notificirano pod dokumentarno številko C(2008) 5097) (2008/751/ES) (UL L 255, 23.9.2008, p.31)

spremenjena z:









▼B

ODLOČBA KOMISIJE

z dne 18. septembra 2008

o začasnem odstopanju od pravil o poreklu iz Priloge II k Uredbi Sveta (ES) št. 1528/2007 zaradi upoštevanja posebnih razmer na Madagaskarju v zvezi s konzerviranim tunom in fileti tuna

(notificirano pod dokumentarno številko C(2008) 5097)

(2008/751/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 1528/2007 z dne 20. decembra 2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu ( 1 ), in zlasti člena 36(4) Priloge II k Uredbi, ob upoštevanju naslednjega: (1) V skladu s členom 36 Priloge II k Uredbi (ES) št. 1528/2007 je Madagaskar 26. maja 2008 zahteval odstopanje od pravil o poreklu iz navedene priloge za dobo šestih mesecev. Zahtevek zadeva skupno količino 2 000 ton konzerviranega tuna in 500 ton filetov tuna s številko HS 1604. Zahtevek je bil vložen, ker sta se ulov in dobava surovega tuna s poreklom iz Indijskega oceana zmanjšala. (2) Po podatkih z Madagaskarja je bil ulov surovega tuna s poreklom v prvih štirih mesecih leta 2008 nenavadno majhen celo v primerjavi z običajnimi sezonskimi nihanji in je privedel do zmanjšanja proizvodnje konzerviranega tuna. Zaradi teh neobičajnih razmer Madagaskar v določenem obdobju ne more izpolnjevati pravil o poreklu iz Priloge II k Uredbi (ES) št. 1528/2007. (3) Da bi Madagaskarju omogočili nadaljnji izvoz v Evropsko skupnost, je treba zaradi izteka Sporazuma o partnerstvu AKP-ES ( 2 ) odobriti novo odstopanje. (4) Za zagotovitev nemotenega prehoda s Sporazuma o partnerstvu AKP-ES na Sporazum o začasnem gospodarskem partnerstvu VJA (vzhodno- in južnoafriške države)-EU je treba novo odstopanje odobriti z retroaktivnim učinkom od 1. januarja 2008. (5) Začasno odstopanje od pravil o poreklu iz Priloge II k Uredbi (ES) št. 1528/2007 ne bi povzročilo resne škode obstoječi industriji Skupnosti ob upoštevanju zadevnega uvoza, če se upoštevajo nekateri pogoji v zvezi s količinami, nadzorom in trajanjem. (6) Zato je odobritev začasnega odstopanja iz člena 36(1)(a) Priloge II k Uredbi (ES) št. 1528/2007 upravičena. (7) Madagaskarju bo odobreno avtomatsko odstopanje od pravil o poreklu za konzerviranega tuna in filete tuna s številko HS 1604 v skladu s členom 42(8) Protokola o poreklu, priloženega začasnemu sporazumu, ki vzpostavlja okvir za Sporazum o gospodarskem partnerstvu med vzhodno- in južnoafriškimi državami na eni strani ter Evropsko skupnostjo in njenimi državami članicami na drugi strani (Sporazum o začasnem partnerstvu VJA-EU), ko začne navedeni sporazum veljati ali se začne začasno uporabljati. (8) V skladu s členom 4(2) Uredbe (ES) št. 1528/2007 se pravila o poreklu iz Priloge II k navedeni uredbi in odstopanja od njih nadomestijo s pravili Sporazuma o začasnem partnerstvu VJA-EU, katerega začetek veljavnosti ali začasna uporaba sta predvidena leta 2008. Odstopanje je treba uporabljati do 31. decembra 2008, kakor je zahteval Madagaskar, razen če Sporazum o začasnem partnerstvu VJA-EU ne začne veljati ali se začasno uporablja pred navedenim datumom. (9) V skladu s členom 42(8) Protokola o poreklu, priloženega Sporazumu o začasnem partnerstvu VJA–EU, je avtomatsko odstopanje od pravil o poreklu omejeno na letno kvoto 8 000 ton konzerviranega tuna in 2 000 ton filetov tuna za države, ki so parafirale Sporazum o začasnem partnerstvu VJA-EU (Komori, Mauritius, Madagaskar, Sejšeli in Zimbabve). Mauritius in Sejšeli so že vložili zahtevek za začasno odstopanje v skladu s členom 36 Priloge II k Uredbi (ES) št. 1528/2007. V skladu s členom 36 Priloge II k Uredbi (ES) št. 1528/2007 bi bilo neprimerno odobriti odstopanja, ki presegajo letno kvoto, odobreno za regijo VJA v skladu s Sporazumom o začasnem partnerstvu VJA-EU. (10) V skladu s tem je treba odobriti odstopanje za Madagaskar v zvezi s 2 000 tonami konzerviranega tuna in 500 tonami filetov tuna za obdobje enega leta. (11) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti ( 3 ) določa pravila v zvezi z upravljanjem tarifnih kvot. Zaradi učinkovitega upravljanja, ki ga v tesnem sodelovanju izvajajo organi z Madagaskarja, carinski organi držav članic in Komisija, bi se morala navedena pravila smiselno uporabljati za količine, uvožene v skladu z odstopanjem, odobrenim s to odločbo. (12) Za zagotovitev učinkovitega spremljanja izvajanja odstopanja morajo organi Madagaskarja Komisiji redno sporočati podrobne podatke o izdanih potrdilih o gibanju blaga EUR.1. (13) Ukrepi, predvideni s to odločbo, so v skladu z mnenjem Odbora za carinski zakonik – ob upoštevanju naslednjega: SPREJELA NASLEDNJO ODLOČBO:







▼M4

Člen 1

Z odstopanjem od Priloge II k Uredbi (ES) št. 1528/2007 in v skladu s členom 36(1)(a) navedene priloge se konzervirani tun in fileti tuna s tarifno številko HS 1604, proizvedeni iz tuna brez porekla s tarifno številko HS 0302 ali 0303, štejejo za proizvode s poreklom z Madagaskarja v skladu s pogoji iz členov 2 do 5 te odločbe.

Člen 2

Odstopanje iz člena 1 se uporablja za proizvode in količine z Madagaskarja, navedene v Prilogi in prijavljene za sprostitev v prosti promet Skupnosti v obdobjih od 1. januarja 2008 do 31. decembra 2008, od 1. januarja 2009 do 31. decembra 2009, od 1. januarja 2010 do 31. decembra 2010, od 1. januarja 2011 do 31. decembra 2011 in od 1. januarja 2012 do 31. decembra 2012.

▼B

Člen 3

Količine iz Priloge k tej odločbi se upravljajo v skladu s členi 308a, 308b in 308c Uredbe (EGS) št. 2454/93.

Člen 4

Carinski organi Madagaskarja sprejmejo potrebne ukrepe za izvajanje količinskih pregledov pri izvozu proizvodov iz člena 1.

Zato vsa potrdila o gibanju blaga EUR.1, ki jih izdajo za navedene proizvode v skladu s to odločbo, vsebujejo sklic na to odločbo.

Pristojni organi Madagaskarja Komisiji vsake tri mesece pošljejo izjavo o količinah, za katere so bila v skladu s to odločbo izdana potrdila o gibanju blaga EUR.1, in serijske številke navedenih potrdil.

Člen 5

Polje 7 potrdil EUR.1, izdanih na podlagi te odločbe, vsebuje naslednjo navedbo:

„Derogation — Decision 2008/751/EC“.

▼M4

Člen 6

Ta sklep se uporablja od 1. januarja 2008 do 31. decembra 2012.

▼B

Člen 7

Ta odločba je naslovljena na države članice.

▼M4









PRILOGA







Zaporedna številka Oznaka KN Poimenovanje blaga Obdobja Količine (tone) 09.1645 ex160414 11, ex160414 18, ex160420 70 Konzervirani tun (1) 1.1.2008–31.12.2008 2 000 1.1.2009–31.12.2009 2 000 1.1.2010–31.12.2010 2 000 1.1.2011–31.12.2011 2 000 1.1.2012–31.12.2012 2 000 09.1646 1604 14 16 Fileti tuna 1.1.2008–31.12.2008 500 1.1.2009–31.12.2009 500 1.1.2010–31.12.2010 500 1.1.2011–31.12.2011 500 1.1.2012–31.12.2012 500 (1) V kateri koli obliki pakiranja, s čimer se proizvod šteje kot konzerviran v smislu številke HS ex 1604.